Clara Bow

"**Clara Bow**" (בעברית: "**[[קלרה בואו|קלֵרָה בּוֹאוֹ]]**") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-16 והאחרונה מתוך אלבומה ה-11 של סוויפט, *[[The Tortured Poets Department]]*.

## רקע
ימין|ממוזער|255x255 פיקסלים|קלרה בואו
ב-21 באוקטובר 2022 פרסמה סוויפט את אלבומה העשירי, *[[Midnights]]*, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את *[[Speak Now (Taylor's Version)]]* ואת ** כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד *Midnights* לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של *Reputation (Taylor's Version)*, ההקלטה החוזרת של אלבום האולפן השישי שלה, *[[Reputation]]* (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.

בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של *[[The Tortured Poets Department]]*, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:

ב-6 בפברואר 2024 חשפה סוויפט את רשימת הרצועות באלבום. "Clara Bow" הוכלל כרצועה ה-16 והאחרונה שלו. ב-11 באפריל נודע כי אורך השיר עומד על שלוש דקות ושלושים ושש שניות.

## ניתוח מוזיקלי
ממוזער|קלרה בואו, שחקנית בתקופת הסרטים האילמים שעל שמה נקרא השיר, נחשבת ל"איט גירל" (it girl) הראשונה מכיוון ששיחקה בסרט בשם איט (It).|250x250 פיקסלים
סוויפט כתבה והפיקה את "Clara Bow" יחד עם ארון דסנר. בלה בלסקו וג'ונתן לו הקליטו את השיר באולפני לונג פונד של דסנר בניו יורק. השיר עבר מיקס על ידי סרבן גניאה באולפני מיקססטאר בווירג'יניה ביץ'. מבחינה מוזיקלית, השיר הוא שיר פופ קאמרי ופופ רוק המנוגן על ידי בס חזק ועיבוד מינימליסטי לכלי מיתר שבוצע על ידי התזמורת העכשווית של לונדון, בניצוחו של רוברט איימס, המורכבת מ-15 כנרים, חמישה ויולנים, ארבעה צ'לנים ושלושה נגני קונטרבס. הופעתם הוקלטה על ידי ג'רמי מרפי באולפני AIR בלונדון. אד פאוור מ-The i Paper תיאר את הצליל של השיר כ"אינדי אצטדיוני" ואת הריף הפותח כ"ריף בסגנון של רדיוהד". עבור סמנתה אולסון מקוסמופוליטן, השיר הזכיר שיר של לוסי דייקוס.

### שם השיר
השיר נקרא על שם שחקנית הסרטים האילמים משנות ה-20 של המאה ה-20, קלרה בואו, ומתייחס גם לזמרת-יוצרת סטיבי ניקס ולסוויפט עצמה. סוויפט הסבירה את השמות שהיא מתייחסת אליהם בשיר ואמרה שהיא "בחרה נשים שעשו דברים גדולים בעבר והיו ארכיטיפים של גדולה בתעשיית הבידור". 

## משמעות השיר
בהתייחסות לנושא הכללי, אמרה סוויפט שהיא קיבלה השראה משיחותיה עם מנהלי חברות תקליטים, שלעיתים קרובות סיפרו סיפורים על האופן שבו התייחסו אל אמניות צעירות כ"מחליפות החדשות" לכוכבות לשעבר. לדברי מבקרת הספרות סטפני ברט, "Clara Bow" מייצגת את הנושא המרכזי של האלבום של "לחץ ותהילה והצורך של סוויפט להוכיח את עצמה". עבור רוב שפילד מרולינג סטון, "Clara Bow" דומה מבחינת הנושא שלו לשיריה הקודמים של סוויפט מאלבומה Red, שיצא בשנת 2012, "The Lucky One" ו-"Nothing New", שעוסקים בתהילה קצרת מועד ובהישארות מאחור. אן פאוורס מ-NPR חשבה שהשיר מפרט עוד יותר את השפעת התהילה על סוויפט, נושא שהיא חקרה באלבום *[[Reputation]]* שיצא בשנת 2017 ובשיר "Anti-Hero" שיצא בשנת 2022 מתוך אלבומה של סוויפט, *[[Midnights]]*.

נקודת המבט שממנה שרה סוויפט בשיר משתנה תוך כדי השיר. כאשר בבתים של השיר סוויפט שרה בעיקר דרך נקודת המבט של אנשי תעשיית המוזיקה (או דרך דברים שהיא זוכרת שאנשים אלה אמרו לה תוך כדי הקריירה שלה) ובפזמון היא שרה מנקודת המבט שלה כנערה צעירה שרוצה להתפרסם.

### בית ראשון
השיר נפתח במשפט "את נראית כמו קלרה בואו" (), כאשר האנשים שאומרים זאת לסוויפט הם מנהלי חברות התקליטים ואנשי התעשייה. הם מספרים לה שהיא יכולה להיות מצליחה כמו קלרה בואו. הבית הראשון מסתיים עם השורה "האם כל חייך ידעת שתיבחרי, כמו ורד?" (), למשפט זה יש שתי משמעויות, כאשר המשמעות הראשונה היא שסוויפט נבחרה מבין המון, מכיוון שהיא מיוחדת, אך המשמעות השנייה היא שוורד, הדימוי שבו סוויפט משמשת, הוא דבר יפה עד שקוטפים אותו, ואז הוא מת. קלרה בואו נחשבה ל"איט גירל" הראשונה, בגלל שכיכבה בסרט משנת 1927 בשם "איט".

### פזמון
הפזמון מסופר מנקודת מבטה של סוויפט, בעוד שהבתים הם מנקודת המבט של אנשי התעשייה (של הדברים שנאמרו לסוויפט עד ידי אנשים מתעשיית המוזיקה). בפזמון סוויפט מספרת שהיא גדלה בעיירה קטנה, וש"אף אחד לא האמין שהיא תזכה לראות את האורות של מנהטן" (). מידע זה מתכתב עם סיפורה האישי של סוויפט, מכיוון שהיא גדלה בעיירה הקטנה ווסט רידינג שבפנסילביה, ובשנת 2013, מספר שנים לאחר שהתפרסמה, היא עברה להתגורר בניו יורק. סוויפט מספרת שזה החלום שלה וש"היא לא מגזימה, אבל היא אולי תמות אם זה יקרה לה" (). סוויפט מציירת תמונה של נערה צעירה ותמימה, שאנשי תעשיית המוזיקה סיפרו לה שהיא תהיה "הדבר הבא", ושהיא דומה לנשים מצליחות שהגיעו לפניה. 

בחלק השני של הפזמון סוויפט חוזרת לספר מנקודת המבט של אנשי התעשיה, כאשר הם מספרים לסוויפט ש"העיירה הזו" (כאשר העיירה יכולה לייצג את העיירה הקטנה בה היא גדלה, או גם את העיירה של הוליווד ושל תעשיית הבידור), הם אומרים ש"העיירה הזו היא מזויפת, אבל את [סוויפט] הוא הדבר האמיתי" (). הם מצווים עליה "לקחת את התהילה, לתת את הכל, ולהבטיח לנצנץ" (). המשפט הזה, הסוגר את הפזמון מייצג את המסר של השיר ומראה מה זה להיות מפורסם, מצד אחד לקבל תהילה, לקבל אהבה, אבל מצד שני לתת את הכל בשביל זה, ולהבטיח תמיד להמשיך לזהור ולנצנץ, לא "לשבור" את המצג המושלם. סוויפט מתייחסת לעניין של החיים כאדם מפורסם, והרעיון שאנשים תמיד רואים אותך, ושופטים, ומחכים שתשעשע אותם בשיר "Mirrorball" מתוך האלבום ''Folklore'' שיצא בשנת 2020.
[ממוזער|289x289 פיקסלים|[סטיבי ניקס, ששמה מוזכר בשיר]]

### בית שני
הבית השני נפתח במשפט "את נראית כמו סטיבי ניקס" (). כאשר סוויפט מרחיבה ומספרת על שנות התהילה של סטיבי ניקס, שנות השבעים של המאה העשרים. אנשי התעשייה מתארים לסוויפט את ההשפעה שהייתה לניקס בשנים אלו (), כדי לתאר לסוויפט מה היא יכולה להיות כשתתפרסם. בדומה לקלרה בואו, סטיבי ניקס נחשבה ל"איט גירל" של שנות ה-70.

### פזמון שני
הפזמון השני מתחיל באופן דומה לפזמון הראשון, כאשר גם בו סוויפט מתארת את ההתרגשות שלה סביב הפרסום (), אך לאחר מכן סוויפט מרחיבה, ומספרת ש"אף אחד בעיירה הקטנה שלה לא חשב שהיא תזכה לפגוש את לובשי החליפות מלוס אנג'לס" (), לובשי החליפות הם בעצם אנשי תעשיית המוזיקה שמדברים אל סוויפט תוך כדי השיר.

לסוף הפזמון (שבפעם הראשונה הסתיים עם ) מתארך ונוסף בו חלק חדש, בו אנשי תעשיית המוזיקה אומרים לסוויפט "שלמרות שהכתר נלבש לפנייך, את המלכה האמיתית" (), דבר זה מדגיש את המחזוריות בתעשיית המוזיקה, כאשר הכתר כבר נחבש פעם, מישהי אחרת הייתה ה"איט גירל" וגם לה אמרו שהיא "המלכה האמיתית", אבל היא כבר לא כאן, היא הוחלפה ועכשיו אומרים את אותו הדבר לסוויפט. בנוסף, מוטלת על סוויפט אחריות כאשר נאמר "את האל החדש שאנו סוגדים לו" (), לכל דבר שסוויפט תעשה תהיה השפעה, מכיוון שכולם מסתכלים עליה בשביל תשובות, היא האל החדש שהם סוגדים לו. "החדש" אומר שהיה כבר אל לפני כן, מה שגם מראה את המחזוריות בתעשייה. גם פזמון זה מסתיים בדרישה לסוויפט ש"תבטיח לנצנץ".
ממוזער|256x256 פיקסלים|סוויפט, כותבת השיר, ששמה גם מוזכר בבית השלישי

### גשר (בריג')
בבריג' סוויפט מרחיבה על הדרישות בתעשיית הבידור, על הדרישה להיות יפה כל הזמן, כאשר היא אומרת ש"יופי הוא חיה ששואגת על ארבע, דורשת עוד" (). סוויפט אומרת שזה "גיהנום עלי אדמות להיות אלוהית" ().

### בית שלישי
הבית השלישי נפתח במשפט "את נראית כמו טיילור סוויפט" (). כאשר בבית הזה אנשי התעשיה כבר פונים לאישה / נערה הבאה, ומספרים לה שהיא יכולה להצליח מכיוון שהיא דומה לסוויפט, כמו שלסוויפט אמרו שהיא דומה לקלרה בואו ולסטיבי ניקס. אך אנשי התעשיה עושים יותר מרק להשוות את הנערה החדשה לסוויפט, הם מורידים בערכה של סוויפט, ומספרים לנערה החדשה שלה "יש אדג' שלסוויפט אף פעם לא היה" (). סוויפט סוגרת את השיר במשפט "העתיד מזהיר, מנצנץ" (). בסיום השיר, גם סוויפט הוחלפה בעיניהם של אנשי התעשייה, שכבר מחפשים את "טיילור סוויפט הבאה".

ישנה קפיצה של 50 שנים בין כל אחת מהדמויות המוזכרות בשיר, כאשר קלרה בואו נחשבה ל"איט גירל" של שנות ה-20 של המאה ה-20, סטיבי ניקס נחשבה ל"איט גירל" של שנות ה-70, וטיילור סוויפט של שנות ה-20 של המאה הנוכחית. בשיר סוויפט מראה את המודעות של למחזוריות של התהילה ושל תעשיית המוזיקה, אך היא עדיין לא מוותרת על מקומה.

## ביקורות
ימין|ממוזער|משפחתה של קלרה בואו חשפו כי לא הובא לידיעתם שסוויפט מתכוונת לשחרר שיר על שם בואו, אך שהם מרוצים מהתוצאה ושהם חושבים שהשיר מייצג את מורשתה של בואו.|247x247 פיקסלים
לפני יציאת האלבום, משפחתה של בואו אמרה כי הם מקווים שהשיר ייצג את מורשתה. לדברי נינתה ונינה של בואו, צוותו של סוויפט לא יצר קשר עם המשפחה לפני יציאת השיר, וכי שניהם היו המומים ומרותקים ממנו. לאחר יציאת השיר, משפחתה של בואו העריכה אותו כ"יפהפה בצורה מדהימה" ושיבחה במיוחד את המילים, "העיר הזאת מזויפת אבל את הדבר האמיתי" ("This town is fake but you're the real thing"), וטענה כי השיר של סוויפט הצליח בתיאור מורשתה והשפעתה של בואו. הביוגרף של קלרה בואו, דייוויד סטן, שיבח גם הוא את שירה של סוויפט, ותיאר את המילים "היופי הוא חיה ששאגה על ארבע" ("beauty is a beast that roars down on all fours") כ"שירה עמוקה ומשמעותית".

ביקורות מוזיקה שעסקו באלבום *The Tortured Poets Department* התייחסו גם הן ל"Clara Bow" באופן חיובי. רבות שיבחו את המילים כבעלות מודעות עצמית ופגיעות. דקוטה ווסט פוס מ-Sputnikmusic ציינה כי השיר סיכם את האלבום "עם התבוננות עצמית מסקרנת, וחשוב מכך, אמיתית, הבוחנת את משקל הכתר של סוויפט". שפילד שיבח אותו כ"סיום קטלני" והדגיש את המילים, תוך שהוא מעיר כי הן עוסקות לא רק בתהילה ובעסקי הבידור, אלא גם בהשפעה הרגשית המתמשכת של משהו שקרה מזמן. מריה שרמן מסוכנות הידיעות AP טענה כי "Clara Bow" הוא אחת מהרצועות הטובות ביותר שסגרו אלבום של סוויפט, והדגישה כיצד ניתן לפרש את השורות האחרונות ("את נראית כמו טיילור סוויפט באור הזה" – "You look like Taylor Swift in this light") כזלזול עצמי או מודעות עצמית, מה שמביא עמו איכות רודפת.
ממוזער|252x252 פיקסלים|קלרה בואו
חלק מהביקורות הציעו שהשיר היה אוטוביוגרפי באופיו, אך הוא גם שילב מיתולוגיה עצמית. מבקרת הקולנוע סטפני זכרק שיבחה כיצד כתיבתה של סוויפט הכילה ניסוח "פעמוני בבהירותו" וטענה כי "למנגינה יש נאיביות מהוססת, כמו שיר ילדים". זכרק הוסיפה שלמרות שסוויפט לא הכירה מקרוב את חייה האישיים של בואו, היא הצליחה ליצור שיר על מנגנוני התהילה באמצעות מחקר של דמותה ושל הביוגרפיה שלה. על פי לוליטה מאנג מווג צרפת, השורות האחרונות של השיר הדגימו את מודעותה העצמית של סוויפט למעמדה האייקוני ולמורשתה, כמו גם את נחישותה להגדיר את עצמה בתנאים שלה באמצעות כתיבת שירים. נורה פרינצ'וטי מהרינגר מצאה את זה מרתק שבשיר "Clara Bow", סוויפט כתבה לא רק על אישיותה האמיתית אלא גם על "הפרסונה של טיילור סוויפט", והדגימה את תפקידה כמספרת לא אמינה ("העיר הזאת מזויפת, אבל את הדבר האמיתי" – "This town is fake, but you're the real thing").

ביקורות אחרות שיבחו גם הן את ההפקה והנגינה. ברט טען כי "Clara Bow" הציג מרקמים וגוונים אינסטרומנטליים שונים משירי סוויפט הקודמים. ג'ון וולמאכר מ־Beats Per Minute שיבח את "המלודיה המהממת ואת הפזמון המקדים הדחוף". סופי רוזמנט מ-Les Inrockuptibles תיארה את עיבוד כלי המיתר כ"מעולה". אולסן קבע כי זהו אחת מחמש הרצועות הטובות ביותר באלבום, ואמר כי גם המילים וגם ההפקה הכילו "גורם הלם", במיוחד באופן שבו "סוויפט מאפשרת למוזיקה לדבר בעד עצמה". ג'ייסון ליפשוץ שכתב עבור בילבורד הציב את "Clara Bow" במקום ה-15 בדירוג שלו של כל 31 הרצועות ממהדורת האלבום הכפול של *The Tortured Poets Department*, תוך הדגשת ההפקה "הפופ-רוק הזהירה" ואת השירה העוצרת נשימה של סוויפט. מרי סירוקי ממגזין Consequence ראתה בשיר כ"נקודת השיא הברורה" של האלבום, ושיבחה כיצד ההפקה המינימלית אפשרה למאזין להרגיש את מילות השיר: "מספיק להתרגש עד דמעות כשלוקחים את הזמן לשבת ולהתענג על הסיפור". פאוורס תיארה את השיר כ"מינואט מקסים" והדגישה כיצד הוא "מסתיים בפתאומיות", מה שלכד חרדה שהזכירה את סצנת הסיום של הסרט הכל אודות חוה. NPR הכניס את "Clara Bow" לרשימת "124 השירים הטובים ביותר לשנת 2024".

## מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט
קטגוריה:שירים על שחקנים